Усім вядома, як няпроста сёння выпускнікам знайсці сваё месца ў прафесійнай супольнасці ва ўмовах існуючай канкурэнцыі. Гэта асабліва актуальна ў сувязі з тым, што колькасць маладых спецыялістаў даволі высокая, а попыт на іх сярод наймальнікаў значна ніжэйшы. Адразу пасля заканчэння ўстановы вышэйшай адукацыі, не маючы вопыту работы, знайсці годнае месца, сапраўды, складана. Большасць прафесій, якія атрымліваюць ва ўстановах вышэйшай адукацыі, патрабуюць вопыту яшчэ і таму, што многія іх тонкасці можна спасцігнуць толькі ў працэсе працы.